"SEMUA PERKARA TERHUBUNG DENGAN PERKARA LAIN."
DIPETIK DARIPADA LEONARDO DA VINCI
Waktu sibuk.
Semua berulang.
Anda perlu sampai di destinasi anda secepat mungkin.
Dalam kesibukan dunia,
kita terlupa akan alam semula jadi.
Namun, di Nepal, jalan belakang tidak boleh bawa anda jauh.
Apabila anda terpaksa lalu jalan utama,
anda mungkin akan bersesak,
atau buat jalan sendiri.
Pengguna yang ingkar ini buat sesuatu yang golongannya selalu buat...
iaitu berhijrah pada setiap malam untuk mencari makanan.
Jika hari ini savana menjadi pinggir bandar,
ia tetap meneruskan perjalanan.
Berdepan dengan dunia gila kita, alam semula jadi cari cara untuk hidup.
Dengan berbuat begitu, setiap badak yang penuh azam ini,
mencipta haluan sendiri dalam jaringan hidup yang luas.
Rangkaian hidup yang menjangkau seluruh dunia kita.
Ia menghubungkan setiap makhluk.
Sekarang, buat kali pertama, kami akan mendedahkan prosesnya.
Dari hutan paling tebal...
ke lautan paling dalam.
Langit paling ganas...
ke gurun paling panas.
Rangkaian tersorok ini menghubungkan keajaiban dunia
dengan kuasa besar planet kita
memastikan seluruh dunia terus hidup.
Walaupun kita ganggu hubungan penting ini...
alam terus berjuang.
Inilah rahsia paling menakjubkan tentang kuasa paling berkuasa di Bumi.
Kehidupan itu sendiri.
Buka rahsianya,
maka kita akan sedar kemungkinan masa depan yang cerah...
dalam dunia yang tersaling hubung ini.
RANGKAIAN HEBAT ALAM SEMULA JADI
Permulaan rangkaian alam bermula
di merata tempat,
termasuk di belantara beku di utara.
PENCERITAAN CATE BLANCHETT
Ia mungkin bingung,
tapi anak rusa kutub ini memiliki peranan penting.
Ia perlu hidup cukup lama untuk memainkan peranannya.
Ikatan yang kukuh dengan ibunya akan membantu.
Namun, ia perlu menguasai alat mandiri paling penting baginya.
Kakinya.
Ia ahli sukan semula jadi.
Kelajuan, ketahanan. Ia memiliki segalanya...
apabila ia mampu berdiri sendiri.
Sehingga itu, tempat paling selamat bagi pemecut dalam latihan
adalah di bawah kaki ibunya.
Mata helang yang memerhati,
menunggunya untuk terleka.
Si ibu bantunya kali ini.
Lebih cepat berjalan sendiri, lebih besar peluang untuk selamat.
Anak rusa selamat dalam kawanan.
Kelompok haiwan ini memberi impak
yang bukan sekadar di Artik...
hanya jika ia terus berjaga-jaga.
Serigala.
Jauh di daratan,
kawanan ini nampak bahaya yang menghampiri dan terus bertindak balas.
Ia boleh lari laju di tempat terbuka.
Namun, di celahan pokok, salji memperlahankan pecutan.
Ia bernasib baik. Ia lebih sukar bagi haiwan berkaki pendek.
Larian lebih laju di kawasan terbuka.
Kawanan lincah ini sekali lagi boleh memerhati pemburunya.
Artik tempat yang sukar untuk hidup walaupun untuk pelari berkelas dunia.
Namun, pemburuan yang tidak berkesudahan ini
akhirnya menghubungkan kita semua.
Apabila kawanan ini meragut rumput dan semak,
rumput makin pendek,
membolehkan salji mendap tanpa putus.
Pemangsa pula buat kawanan ini bergerak,
semakin luas kawasan rumput yang diragut.
Proses ini membantu mencipta timbunan salji tanpa putus,
mengubah dataran putih ini menjadi cermin kosmos yang luas...
yang boleh memancarkan semula sehingga 85% haba Matahari ke angkasa.
Kita perlu Artik kekal beku untuk membantu kestabilan iklim,
menjadikan seluruh planet lebih sesuai didiami oleh kita semua.
Sistem penyejukan yang menakjubkan ini
mencetuskan rangkaian peristiwa fizikal...
yang menjunam ke kedalaman lautan kita.
Kerana tidak jauh dari pantai, lautan membeku.
Hablur ais naik ke permukaan,
memaksa air laut yang lebih tumpat menjunam ke dasar laut...
dan air permukaan lebih panas untuk masuk.
Ia permulaan kepada sistem peredaran yang besar.
Pam yang menggerakkan arus laut dalam perjalanan pergi balik seribu tahun
menghubungkan setiap lautan di Bumi.
Jika ada arus,
ada hidupan.
Terutamanya di terumbu karang tropika.
Satu perempat spesies marin tinggal di terumbu karang macam ini.
Satu bilion manusia bergantung padanya untuk makanan,
mata pencarian dan perlindungan.
Di dalam arus di sekitar terumbu,
peraturan tetap sama...
kepada pemangsa dan mangsa.
Kekal di hadapan dalam pertandingan
sebaik mungkin.
Telur sotong katak disorok di dalam batu oleh ibunya.
Masalahnya, cahaya akan menembusinya.
Jadi embrio kecil ini tidak boleh bergerak untuk elak...
Tentu ada satu yang bergerak.
Ia lebih kecil daripada kacang, anak muda yang rakus ini
terpesona dengan terumbu di sekeliling.
Hanya setahun ia hidup,
jadi ia bertekad untuk belajar sebanyak mungkin,
secepat mungkin.
Namun, semangatnya menarik perhatian.
Udang mentadak yang lapar dengan mata paling tajam di terumbu.
Ia suka telurnya lembut di tengah.
Namun, junior dah selangkah di hadapan.
Sekarang nampak.
Sekarang hilang.
Namun bukan semua terpedaya dengan helah itu.
Jerung epaulette boleh kesan arus elektrik daripada makanannya.
Denyutan jantung bayi ini sekuat penggera kereta.
Pada saat akhir, ia seakan-akan tahu...
untuk matikan suis.
Menahan nafas dan memperlahankan tiga jantung
untuk hilang sekali lagi.
Pelajar bersemangat ini
perlu bimbingan untuk menangkap makanan.
Cukup untuk buat bakal pemburu meletup.
Tamat sekolah telur merupakan permulaan terbaik dalam hidup.
Ia akan tangkap
semua makanan yang dibawa arus.
Makhluk kecil berenang dalam lautan
dari satu terumbu ke terumbu lain.
Menyebarkan kehidupan dan harapan baharu
demi masa depan keajaiban bawah laut ini.
Daripada anak rusa yang mencipta degupan jantung lautan
melalui terumbu tropika,
rangkaian arus laut menghubungkan dua kutub
yang berterusan sampai ke Antartika.
Suhu beku memberi tenaga kepada nadi lautan,
mengepam air laut ke utara sekali lagi.
Kawasan arus paling kuat menghidupkan semula hidupan...
di tempat yang langsung tidak terjangka.
Ketika musim kering di Gurun Kalahari Afrika,
semuanya bergelut berdepan kepanasan.
Walaupun di sini,
rangkaian alam memiliki cara untuk menyediakan sumber yang perlu untuk hidup.
Kerana beratus batu jauh,
arus Atlantik yang beku bertemu udara gurun yang panas.
Kabus tebal bertiup ke pedalaman.
Awan guruh berkepul-kepul di tanah tinggi,
menghasilkan alkimia alam semula jadi.
Setiap panahan kilat sangat kuat.
Ia memisahkan molekul di udara...
menghasilkan nitrat,
baja cecair yang penting untuk tumbesaran setiap pokok di Bumi.
Nutrien ini turun dan mengalir ke selatan...
merentasi beratus batu Afrika Selatan...
sehingga memenuhi Delta Okavango...
mengubah Kalahari yang kering menjadi wahah alam semula jadi terbaik...
menghasilkan banyak pertumbuhan baharu di gurun yang dulunya kering.
Walaupun hubungan dengan lautan menyediakan air...
hidupan di sini masih perlu mencipta persekitaran yang sesuai untuk didiami.
Jurutera kelas berat meredah tumbuh-tumbuhan...
mencipta rangkaian saluran mengalir...
yang menghubungkan kolam dan lubang air...
membolehkan air untuk mengalir lebih jauh.
Tiada yang terlepas.
Bagi keluarga badak air yang suka berendam...
ini pesta kolam.
Ia dapat tempat mandi terbaik di kawasan itu.
Namun si ayah tidak boleh leka.
Melindungi kolam serta tempat tinggal betina yang membiak
bukan mudah.
Kedua-duanya sasaran jantan muda yang mahu memulakan keluarga.
Bagi si ayah,
penceroboh ini sangat tidak dialu-alukan.
Ayah beri amaran berundur.
Melawan pesaing seberat dua tan tentu melelahkan.
Ia mungkin membawa maut.
Tapi jika jantan ini masuk ke dalam kolam,
si ayah ada pilihan mudah.
Hilang keluarga...
atau bergaduh.
Ayah mungkin perlu lawan banyak pencabar sebelum musim berakhir.
Namun, buat masa ini, tiba masanya untuk meraikan kemenangan.
Ya. Masih mengagumkan.
Pesta dan pergaduhan ini membantu memanjangkan musim pesta.
Ia mengaduk air dan menghalang kolam daripada bertakung.
Walaupun banjir mula surut,
jurutera landskap yakin
yang air berperisa badak air selamat untuk diminum.
Selepas beberapa bulan,
keindahan banjir hilang.
Jentolak buat sisa makanan...
jatuh ke bumi.
Namun makan malam perobohan ini pun
mencetuskan tindak balas berantai
yang beri kesan jauh di seberang gurun...
dengan membuka jalan untuk satu fenomena alam semula jadi lain.
Api.
Kayu reput menyemarakkan api hutan yang menghidupkan semula savana.
Melalui api yang marak, bermulalah haluan baharu dalam jaringan hidup...
dengan pautan yang menghubungkan benua.
Apabila semak dan tanah terbakar,
nutrien mikroskopik keluar dari tanah.
Ia bercampur dengan asap...
untuk bertemu awan.
Tinggi di atmosfera, gumpalan fosforus
merentas arus angin dan sistem cuaca.
Baja tersebar di serata Atlantik...
ke langit Amerika Selatan...
tempat untuk magik turun...
di hutan hujan Amazon yang megah.
Menariknya, separuh fosforus yang sampai ke sini
berasal daripada kebakaran di Afrika...
menyediakan talian hayat antara benua
untuk tiga juta spesies yang mendiami kawasan ini.
Dulu kita sangka kepelbagaian hidupan di sini
berkembang melalui tekanan persaingan.
Namun terdapat kuasa yang lebih halus dan berkuasa.
Kolaborasi.
Tumbuh pokok kacang Brazil yang elegan dan paling tinggi.
Ia membesar di sini selama lebih seabad.
Dengan ketinggian hampir 46 meter, pokok ini merupakan lambang kemegahan.
Ia naik ke puncak dengan menjadi rangkaian hutan utama.
Ia yakin kenalannya akan membekalkan segala keperluannya.
Bunga kuning terang yang penuh nektar menandakan kesediaannya untuk membiak.
Namun ia agak memilih.
Ia hanya mahu menerima VIP.
Pendebunga penting yang dah melawat pokok kacang Brazil lain.
Bunganya memiliki hud pelindung.
Hanya pendebunga yang terpilih mampu membuka hud ini.
Menakjubkan, pokok ini ada banyak pautan.
Ia mampu meletakkan usaha dalam mencari makhluk eksklusif
kepada pembantu peribadi.
Orkid berdekatan...
yang ingin mengumpan pendebunga sendiri.
Aroma mempesonakan yang memukau
pencinta setia bau.
Lebah orkid ini pembuat minyak wangi yang mahir.
Ia menghasilkan minyak wangi khas sendiri.
Ia mahu menambah bau indah ini ke dalam campuran minyak wanginya.
Ia mengumpul minyak aromatik terbaik menggunakan berusnya...
dan mencampur semuanya di dalam kantung.
Campuran yang sempurna ini menjadikannya lebih menawan.
Campuran itu perlu tepat.
Mungkin tambah lagi.
Namun bukan pembuat minyak wangi yang membantu pokok kacang Brazil.
Tapi hidupan yang ia umpan.
Udara hutan penuh dengan bau memukau,
lebah betina yang lebih besar dan kuat mula berkeliaran.
Inilah yang pokok kacang Brazil tunggu
untuk berseronok bersama.
Lebah betina ada kuasa untuk membuka hud...
dan menghantar debunga untuk pembiakan.
Penguasaan rangkaian hutan pokok ini membuahkan hasil.
Menjelang tahun depan, bunga eksklusif bertukar menjadi buah
yang lebih sukar untuk dimasuki.
Jatuhan setinggi 30 meter pun
tidak mampu memecahkan kulit sekeras batu.
Hanya pemecah peti besi mampu membukanya.
Namun, pokok yang megah ini ada kenalan walaupun di alam bawah tanah hutan.
Suspek pertama,
agouti berjari kecil.
Hanya tikus bergigi ini memiliki alat
untuk membukanya.
Ia amat suka akan kacang di dalam. Ia mahu makan semuanya.
Jika ada lebihan, agouti akan sorok di serata hutan.
Sebagai kudapan masa depan.
Tapi terlalu banyak yang pencuri ini sorok,
mustahil ia boleh ingat semua tempat.
Biji yang hilang itu menjadi harapan kepada pokok kacang Brazil.
Meletakkan legasi berharga di tangan pelbagai spesies mungkin nampak semberono.
Itulah keajaiban rangkaian alam.
Kolaborasi hebat ini sememangnya berkesan.
Ia sangat boleh diharap. Setiap pokok kacang Brazil
tumbuh dengan cara luar biasa ini.
Ia tanaman yang hanya boleh wujud dari hutan hujan yang sihat dan hijau.
Ada seekor haiwan yang berperanan penting dalam menjaga kesihatan hutan.
Makhluk yang memerintah kerajaan dengan penuh kekejaman dan kekuatan.
Setidaknya selepas ia bangun tidur.
Macam remaja biasa.
Jaguar muda ini menghabiskan masa beradu
dan sekali-sekala bangun untuk bersantap.
Snek yang pelbagai dari atas pokok...
sampai ke bawah garis air.
Seleranya yang besar bermakna di semua tempat ia singgah,
ia membawa kehidupan dan bukan kematian.
Tanpa kucing besar ini,
tempat ini mungkin sangat berbeza.
Jika kurang pemburu, maka banyak peragut rumput
menjamah anak pokok sebelum sempat matang.
Apabila pokok lebih tua mati, kurang pokok muda untuk ganti.
Cahaya matahari menembusi celahan kanopi.
Tanah yang lembap mengering,
dan tumbuhan yang bergantung pada kelembapan akan menghilang.
Bunga layu.
Burung madu kebuluran.
Jika tiada pemangsa besar...
bilangan semut pemotong daun lebih seratus kali ganda,
bersedia untuk merampas nyawa setiap dedaun di hutan.
Jika satu pautan hilang,
seluruh rangkaian mula musnah.
Jika jaguar masih memburu, jaguar merupakan gam yang menghubungkan
jaringan hutan hujan yang kompleks.
Remaja yang kuat makan ini
akan cuba sesuatu yang pemburu lain tidak berani...
iaitu menentang pemangsa megah lain.
Buaya...
yang mahu menyerang mangsa.
Jaguar yang naif bukan tandingannya.
Paling penting siapa serang dulu.
Hidangan yang lebih daripada sekadar cukup untuk pelahap ini.
Seterusnya, memberi kesan yang amat mendalam.
Sisa makanannya akan memulakan perjalanan baharu sendiri
yang akan mendedahkan rahsia menakjubkan
tentang proses kehidupan hutan di seluruh dunia ini.
Bangkai yang beransur reput ini melepaskan banyak nutrien
yang meresap ke dalam tanah.
Di bawah tanah, sesuatu menunggu untuk menerimanya.
Bebenang mikroskopik yang menyerap nutrien
dan menyalurkan kepada pokok di atas.
Ia hanya satu filamen dalam rangkaian hidup yang luas.
Tisu miselium dari koloni kulat
yang tersebar di bawah seluruh hutan hujan ini.
Terminal kecil yang bersambung dengan akar pokok menukar nutrien yang diserap
untuk mendapat makanan daripada pokok itu.
Tapi ini bukan transaksi perniagaan biasa.
Di sesetengah hutan, rangkaian bawah tanah menyatukan pokok
menjadi jaringan hutan sejagat.
Sistem pintar yang membolehkan aliran bersaling makanan dan air
daripada paling kuat kepada paling lemah.
Walaupun antara spesies.
Anak pokok yang mahu cahaya
dipelihara dengan baik oleh jiran yang lebih tinggi.
Pokok-pokok mungkin guna rangkaian untuk berkomunikasi.
Pemikiran bersama yang beri amaran tentang penyakit atau serangan,
bersedia untuk berdepan cabaran.
Skala rangkaian kulat di planet ini amat besar.
Tanpa putus tersebar sehingga luar sistem suria,
menjangkau lebih separuh galaksi kita.
Di Bumi, rangkaian kulat bergabung dengan pokok
untuk mengunci tiga perempat karbon daratan kita di bawah tanah.
Pokok ara ini berusia ratusan tahun.
Pokok induk.
Banyak anak pokok tumbuh di bawah.
Namun sekarang hidupnya akan berakhir.
Rangkaian kulat membolehkannya melaksanakan tindakan murni terakhir.
Menghadiahkan nutrien terakhirnya kepada komunitinya.
Ibarat seorang nenek yang mahu memberi peluang terbaik kepada keluarga hutannya.
Pokok lain akan tumbuh di tempatnya dan meneruskan peranan murninya.
Terima kasih kepada keajaiban jaringan hutan sejagat.
Sesetengah saintis hari ini semakin percaya
hutan satu entiti yang saling terhubung...
tempat tumbuhan, haiwan dan kulat bekerjasama...
sebagai komuniti yang berdikari dan bersatu.
Contoh unggul rangkaian hebat alam semula jadi.
Berdasarkan penemuan baru-baru ini,
semakin terbukti seluruh planet berfungsi dengan cara sama.
Setiap kehidupan terhubung.
Daripada rusa kutub laju, kepada badak air megah.
Setiap tindakan membawa akibat.
Daripada degupan jantung laut kepada hujan ribut subur.
Seluruh alam semula jadi terhubung dengan kehidupan kita.
Walaupun ia tiada di jalan.
Hubungan kehidupan menjangkau seluruh pelosok bumi.
Namun rangkaian alam semula jadi perlu terus bergerak,
menari mengikut rentak planet kita
dan bertindak balas terhadap peredaran masa itu sendiri.
Dalam dunia yang terus berubah,
peluang selalu ada untuk diambil.
Namun, pemasaan paling penting.
Terjemahan sari kata oleh Zarifah Kamarulhisham